เดือนที่ผ่านมาประจำเดือนไม่มา แล้วพึ่งตรวจไปเมื่อวานว่าไม่ได้ท้อง แต่ประจำเดือนก้อยังไม่มา ถ้าเกิดจากความเครียด ทำยังไงประจำเดือนถึงจะมาคะ ต้องกินยาอะไรรึป่าวคะ
สวัสดีค่ะ iประจำเดือน (Menstruation) โดยทั่วไป เมื่อผู้หญิงเข้าสู่วัยเจริญพันธุ์ เเล้วระบบฮอร์โมนในร่างกายมีการเปลี่ยนเเปลงอย่างสมบูรณ์ มีการตกไข่ตรงตามรอบทุกเดือน จะทำให้มีประจำเดือนมาทุกเดือนค่ะ โดยที่รอบประจำเดือน ตามปกติต้องมาสม่ำเสมอ สามารถคลาดเคลื่อนได้ในช่วง 24-38 วัน ค่ะดังนั้น การที่รอบประจำเดือนห่างนานมากกว่า 38 วันถือว่าผิดปกติค่ะถ้ามีเพศสัมพันธ์ที่มีความเสี่ยงอาจต้องเฝ้าระวังเรื่องการตั้งครรภ์ ซึ่งอาจต้องตรวจปัสสาวะเพื่อดูการตั้งครรภ์ร่วมด้วย ถ้าตรวจไม่พบการตั้งครรภ์ เเล้วประจำเดือนยังไม่มา อาจลองตรวจซ้ำต่อไปอีก 1-2 สัปดาห์ค่ะแต่ถ้าไม่มีการตั้งครรภ์เกิดขึ้นจริง ประจำเดือน เเต่ละรอบเดือน เกิดจากการที่สมองมีการสั่งการระบบฮอร์โมนในมีการหลั่งฮอร์โมนจากรังไข่ มามีผลต่อมดลูก เกิดการตกไข่ ประจำเดือนจะมา เป็นกลไกถ้ามีอะไรที่มากระทบ เช่น ไม่ตกไข่ ฮอร์โมนไม่มี ประจำเดือนจะไม่มา หรือ ถ้ามีการตั้งครรภ์เกิดขึ้นประจำเดือนจึงไม่มา เป็นต้นดังนั้น ส่วนมาก สาเหตุเกิดจากการที่ไข่ไม่ตกค่ะ ซึ่งมีหลายปัจจัยที่ส่งผลต่อการตกไข่ เช่น น้ำหนักตัวที่มาก ความเครียด เจ็บป่วย ฮอร์โมนไทรอยด์ผิดปกติ ถ้าเป็นไปได้เเนะนำให้ไปพบเเพทย์เพื่อหาสาเหตุก่อนค่ะ เพื่อวางเเปนรักษาได้อย่างถูกต้อง ส่วนการทานยาให้ประจำเดือนมา เเนะนำว่าถ้าประจำเดือนไม่มา จนถึง 3 เดือน เเสดงว่าไข่ไม่ตกอย่างเรื้อรัง ให้ไปพบสูตินรีเเพทย์เพื่อให้ยาปรับฮอร์โมนค่ะ